Mount Nevin Farm Guesthouse | LekkeSlaap
Mount Nevin Farm Guesthouse bied gemaklike verblyf in 'n ruim selfsorg-plaashuis wat diep in die berge skuil, sowat 5 km buite die prentjiemooi bergdorpie Rhodes in die Oos-Kaapse Hooglande.
Die bekoorlike, ongekunstelde plaashuis het slaapplek vir 11 gaste en beskik oor 4 slaapkamers wat elkeen 'n dubbelbed het. Die 1 slaapkamer lei na die ander slaapkamer. In die gesinskamer is daar 'n driekwartbed en 'n stapelbed vir groter groepe. Linne en badhanddoeke word voorsien. Die gemeenskaplike plaaskombuis is toegerus met 'n houtstoof wat ideaal is vir daardie koue wintermaande, asook 'n gas/elektriese oond. In die sitkamer is daar 'n smeulkoolstoof om gaste warm te hou in die winter en die eetkamer is ideaal vir groot groepe wat saam vakansie hou. Die eetkamer het ook 'n kaggel om die huis warm en knus te hou. Daar is 3 badkamers.
Ontspan buite terwyl jy braai en die lieflike uitsigte geniet. Die huis word daagliks skoongemaak. Die ligging is slegs geskik vir motors met 'n hoë grondvryhoogte.